# Filosofia experimental

La filosofia experimental , abreujadament anomenada x-phi, és un camp emergent en la recerca filosòfica que fa ús de dades empíriques, obtingudes sondejant les intuïcions de la gent sobre determinades qüestions filosòfiques per mitjà dels mètodes de la ciència cognitiva. En general, aquest ús de l'experimentació es contraposa a una metodologia filosòfica basada principalment en les pròpies intuïcions de cada filòsof (filosofia de silló). La filosofia experimental va començar centrant-se en qüestions filosòfiques relacionades amb l'acció voluntària, el conflicte entre lliure albir i determinisme, i en la discussió a l'entorn de les teories causals i descriptives de la referència. Amb el temps la filosofia experimental ha continuat la seva expansió vers noves àrees de recerca. Hi ha varietat de punts de vista sobre el que pot aportar aquest enfocament experimental de la filosofia. Una d'aquestes posicions afirma que les dades empíriques recollides pels filòsofs experimentals poden tenir un efecte indirecte sobre les qüestions filosòfiques, ja que permeten una millor comprensió dels processos psicològics subjacents que condueixen a les intuïcions filosòfiques. Altres afirmen que els filòsofs experimentals es dediquen a l'anàlisi conceptual, aprofitant, però, el rigor de la investigació quantitativa per assolir aquest propòsit. La filosofia experimental també pot ser vista com una càrrega de profunditat contra els pressupòsits i mètodes tradicionals de la filosofia analítica.

## Referències

* ↑ Lackman, Jon. The X-Philes Philosophy meets the real world, Slate, March 2, 2006.
* ↑ Appiah, Anthony. The New New Philosophy, New York Times, December 9, 2007.
* ↑ Appiah, Anthony. The 'Next Big Thing' in Ideas, National Public Radio, January 3, 2008.
* ↑ Shea, Christopher. Against Intuition Arxivat 2009-07-10 a Wayback Machine., Chronicle of Higher Education, October 3, 2008.
* ↑ Edmonds, David and Warburton, Nigel. Philosophy’s great experiment Arxivat 2009-09-30 a Wayback Machine., Prospect, March 1, 2009
* ↑ The Experimental Philosophy Page Arxivat 2015-04-05 a Wayback Machine.
* ↑ Prinz, J. Experimental Philosophy, YouTube September 17, 2007.
* ↑ Knobe, Joshua. What is Experimental Philosophy?. The Philosophers' Magazine, (28) 2004.
* ↑ Knobe, Joshua. Experimental Philosophy Arxivat 2011-07-25 a Wayback Machine., Philosophy Compass (2) 2007.
* ↑ Knobe, Joshua. Experimental Philosophy and Philosophical Significance, Philosophical Explorations (10) 2007.
* ↑ Knobe, Joshua. What is Experimental Philosophy? The Philosophers' Magazine (28) 2004.
* ↑ Knobe, Joshua and Nichols, Shaun. An Experimental Philosophy Manifesto, in Knobe & Nichols (eds.) Experimental Philosophy, §2.1. 2008.
* ↑ Lutz, Sebastian. Ideal Language Philosophy and Experiments on Intuitions. Studia Philosophica Estonica 2.2. Special issue: S. Häggqvist and D. Cohnitz (eds.), The Role of Intuitions in Philosophical Methodology, pp. 117–139. 2009
* ↑ Sytsma, Justin. The proper province of philosophy: Conceptual analysis and empirical investigation. Review of Philosophy and Psychology 1(3). Special issue: E. Machery, T. Lombrozo, and J. Knobe (eds.), Psychology and Experimental Philosophy (Part II), pp. 427–445. 2010.
* ↑ Machery, Edouard. What are Experimental Philosophers Doing? Arxivat 2007-11-05 a Wayback Machine.. Experimental Philosophy (blog), July 30, 2007.

## Enllaços externs

* The Experimental Philosophy Page
* The Experimental Philosophy Blog Arxivat 2015-07-07 a Wayback Machine. -amb la contribució de reconeguts filòsofs contemporanis.
* 'Yale's Experimental Philosophy Lab (EPL)